

[image: logo_kék]


[image: logo_kék]
Tisztelt Partnerünk!

Az alábbiakban tájékoztatjuk arról, hogy a jelenleg hatályos jogszabályok és kártyatársasági előírások értelmében milyen információkat köteles feltüntetni magáról a honlapján vagy webáruházában.


1. Elfogadó neve
A honlapon kötelező feltüntetni az azt üzemeltető cég hivatalos cégnevét, egyéni vállalkozó esetén a természetes személy nevét egyéni vállalkozói minőség megjelölésével, míg természetes személy esetén a személyi igazolványban szereplő nevét. Kitalált név, kereskedelmi vagy fantázianév nem felel meg a jogszabályoknak.

2. Elfogadó címe, telefonszáma, e-mail címe, egyéb elérhetősége
A cégjegyzékben szereplő hivatalos székhely, illetve telephely jelölendő meg, ha magánszemély üzemelteti a honlapot, akkor pedig a magánszemély lakcímkártyáján szereplő lakcíme kell, hogy feltüntetésre kerüljön. Azonban nem elég csupán a nevet és a címet kiírni, szükséges az ügyfelekkel való kapcsolattartásra szolgáló e-mail címet is megadni, amellyel kapcsolatban még az is követelmény, hogy az rendszeresen erre a célra használt elektronikus levelezési cím legyen.

3. Elfogadó cégjegyzékszáma, adószáma
Cég esetében a cégjegyzéket vezető cégbíróság, társadalmi szervezeteknél a nyilvántartásba vételt intéző megyei törvényszék, egyéb nyilvántartásba vett szervezetnél a jogszabály által megjelölt hatóság feltüntetése is kötelező a honlapon.
Ha a honlap vagy webáruház üzemeltető ÁFA alany, akkor adószámát is köteles feltüntetni.

4. Elfogadó által kínált áru és/vagy szolgáltatás megnevezése és konkrét meghatározása
A lista csak a Bank által egyeztetett és jóváhagyott áruk/szolgáltatások körét tartalmazhatja.

5. Elfogadó által kínált áru és/vagy szolgáltatás ellenértéke devizanem megadásával

6. Elfogadó által kínált áru és /vagy szolgáltatás igénybevételének és az átvétel/igénybevétel lebonyolításának leírása

7. Bankkártyával történő fizetéshez szükséges adatok előzetes közlése, fizetés menetének és feltételeinek részletes leírása
Példa a 7. pontra:
A bankkártyás fizetés révén Ön kényelmesen és biztonságosan vásárolhat áruházunkban. A kiválasztott áruk megrendelése után Önt a K&H Bank weblapjára irányítjuk, ahol a Bank által használt, jelenleg legbiztonságosabbnak ítélt, titkosítással lebonyolított tranzakción keresztül fizethet bankkártyájával. Vásárlóinknak csak annyi a dolga, hogy a fizetési mód kiválasztásánál "fizetés bankkártyával" feliratra kattintsanak, majd a K&H Bank fizetési szerverén a kártya számát, lejárati dátumát és háromjegyű biztonsági kódját megadják. A K&H Bank a VISA, VISA Electron, V-Pay, MasterCard, Maestro és JCB típusú kártyákat fogadja el.
A kizárólag elektronikus használatra kibocsátott bankkártyákat csak abban az esetben fogadhatjuk el, amennyiben annak használatát a kártyát kibocsátó bank engedélyezi! Kérjük, érdeklődjön bankjánál, hogy az Ön kártyája felhasználható-e interneten keresztül lebonyolítandó vásárláshoz. 
A K&H Bank a sikeres vásárlást követően a tranzakcióról engedélyezési számot bocsát ki, amelyet érdemes felírni vagy az egész oldalt kinyomtatni. Sikertelen tranzakció esetén a K&H Bank hibaüzenetben közli a hiba okát. 

8. A K&H Bank által a Fejlesztői csomag részeként átadott logók megjelenítése

9. Megrendelés lemondásának módja és feltételei, elállás jogának ismertetése
 45/2014. (II.26) Korm. rendelet szerint
10. Kártyabirtokos részéről felmerült reklamáció esetén a reklamáció benyújtásának módja és feltételei, az áruvisszavét jogcímei és lehetőségei, az árucsere módja és feltételei, kártyabirtokos kártalanításának módja és feltételei

11. Szállítási feltételek

12. Az ügyfél által megadott adatok kezelésének és felhasználásának módja

13. Adatvédelemre és az adatkezelés biztonságára vonatkozó konkrét információ
Példa a 13. és 14. pontra:
Az Ön személyes adatainak védelme a (... Kft) és partnerei számára kiemelt fontosságú. A weboldalunk használata közben szükséges, azonosításra alkalmas, személyes jellegű adatok begyűjtése és feldolgozása megfelel az érvényben lévő magyar adatvédelmi előírásoknak (2011. évi CXII. törvény).
Az Ön adatait bizalmasan kezeljük és harmadik fél számára nem továbbítjuk. kivéve, ha ez a szerződés teljesítéséhez elengedhetetlen (pl. posta, futárszolgálat). Munkatársaink, partnereink és szolgáltatóink titoktartási kötelezettséggel tartoznak felénk.

[bookmark: _GoBack]Honlapon megjelenítendő információkról a következő két jogszabályban olvashat részletesen:
2001. évi CVIII. törvény az elektronikus kereskedelmi szolgáltatások, valamint az információs társadalommal összefüggő szolgáltatások egyes kérdéseiről
45/2014. (II. 26.) Korm. rendelet a fogyasztó és a vállalkozás közötti szerződések részletes szabályairól

